Subject: Piiri kättenäitamise kutse - 11250 Viimsi-Randvere tee L2
From: Hannes Lõhmus <[email-masked]>
To: "[email-masked]" <[email-masked]>
Date: Tue, 3 Dec 2024 09:36:35 +0000

Lp 11250 Viimsi-Randvere tee L2 katastriüksuse volitatud valitseja Transpordiameti esindaja

Piiri asukoha maastikul kättenäitamise põhjus

Teatan Harjumaal Viimsi vallas Randvere külas Teile kuuluva 11250 Viimsi-Randvere tee L2 katastriüksusega piirnevate Gustav Heinrich Schüdlöffeli tee L1, G. H. Schüdlöffeli tee 4, Ojamaa, Kraaviääre, Ritsika tee L3, Ritsika tee L4, Ritsika tee L1, Ritsika tee L2 ja Kadri tee katastriüksuste piiride muutmisest ning nende üksuste osalisest mõõdistamisest. Maakorralduse tulemusena moodustatakse 8 uut katastriüksust (Gustav Heinrich Schüdlöffeli tee L1, Ülemine tee L1, Randvere spordipark, G. H. Schüdlöffeli tee 4, Ritsika tee L1, Kraaviääre, Ritsika tee L2 ja Kadri tee L1).

Ühisel piiril on üks ühine piiripunkt (nr 98).

Punktis nr 98 ei olnud varasemalt paigaldatud piirimärk (metalltoru) leitav. See taastati uue metalltoruga, arvestades G. H. Schüdlöffeli tee 2 (89001:010:0864) mõõdistuskoordinaate.

Aeg ja koht
Kutsun Teid nimetatud katastriüksuste ühiste piiri ja piirimärkide kättenäitamisele:

17. detsembril 2024. a. kell 09:30.

Piiri ja piirimärkide kättenäitamine toimub nimetatud katastriüksustel looduses. Kokkusaamise koht on piiripunkti nr 98 juures.
Ilmumata jätmise või kirjaliku seisukoha esitamata jätmise tagajärjed

Piiri ja piirimärkide kättenäitamine toimub ainult juhul, kui Te annate enda kohale ilmumisest teada kirja lõpus oleva e-maili või telefoni teel. Samadel kontaktidel saate esitada ka täiendavaid küsimusi. Piiri kättenäitamisele võite saata ka esindaja. Palun mind sellest eelnevalt teavitada ja esitada mulle esindust tõendav volikiri.

Kutse saatmisega loetakse piirimärkide asukohad ja nende alalhoiu kohustus kinnisasja omanikule teatavaks tehtuks ja omanik piiride asukohaga nõustunuks (maakatastriseaduse § 17 lõige 6), välja arvatud juhul, kui ilmneb piiride kindlakstegemise vajadus.

Kui Teil on piiri ja piirimärkide kohta märkusi, tuleb need esitada hiljemalt piiri kättenäitamisel maastikul. Teie poolt esitatud märkused, taotlused ja seisukohad kantakse piiriprotokolli.

Piiriprotokolli allkirjastamine

Pärast piiri kättenäitamist koostatakse 3 tööpäeva jooksul piiriprotokoll, mida saate allkirjastada digitaalselt. Digitaalse allkirjastamise võimaluse puudumisel teavitage mind eelnevalt ning sellisel juhul saate piiriprotokolli allkirjastada paberkandjal.

Piirimärkide alalhoiukohustus

Kinnisasja omanik peab tagama piirimärgistuse säilimise. Te ei või piirimärke iseseisvalt muuta ega ümber paigutada (asjaõigusseadus § 128 lg 2).

Lugupidamisega

Hannes Lõhmus

Maamõõtja (tegevuslitsents nr 708 MA-k)

Tel: 5344 6051, e-post: [email-masked]<mailto:[email-masked]>

Kutsele on lisatud ühine piirikirjeldus koos selgitava skeemiga.

---
Kiri on saadetud väljastpoolt valitsemisala.  Ärge avage kirjaga kaasa tulnud linke või manuseid enne, kui olete saatja õigsuses ja sisu turvalisuses kindel.